recursal/SuperWikiNEXT-32B huggingface dataset:
***Bağışla, gələ bilmədim*** qısametrajlı bədii filmi rejissorlar Faiq Kərimoğlu və Ramin Asimoğlu tərəfindən 2015-ci ildə ekranlaşdırılmışdır. Filmdə İmam Hüseynin Kərbəlada olduğu zaman yaxınlıqdakı zindanda olan dustaqlardan, həmin dustaqların İmam Hüseynin şəhid olması xəbərini eşitməsindən sonra baş verən proseslər öz əksini tapır. Əsas rolları Rasim Balayev, Namiq Ağayev, Kamran M. Yunis, Şamil Süleymanov və Təvəkkül Əliyev ifa edirlər.

Məzmun
------

Filmdə İmam Hüseynin Kərbəlada olduğu zaman yaxınlıqdakı zindanda olan dustaqlardan, həmin dustaqların İmam Hüseynin şəhid olması xəbərini eşitməsindən sonra baş verən proseslər öz əksini tapır.

Film haqqında
-------------

Film Aqşin Fatehin eyniadlı romanının motivləri əsasında çəkilib.

Filmin üzərində işləyənlər
--------------------------

Əsər müəllifi: Aqşin Fateh  

Ssenari müəllifi: Aqşin Fateh  

Rejissor: Faiq Kərimoğlu, Ramin Asimoğlu  

Operator: DeLee  

Bəstəkar: Hacı Nazim

Rollarda
--------

Rasim Balayev  

Namiq Ağayev  

Kamran M. Yunis  

Şamil Süleymanov  

Təvəkkül Əliyev  

Böyükxanım Əliyeva  

Cavid Aydınov  

Şəhriyar Məcidi  

Aqşin Fateh

İstinadlar
----------

1. ↑  *Səbuhi Vaqifoğlu.* ""Bağışla, gələ bilmədim" filminin təqdimatı keçirilib" (az.). İnteraztv. 30 oktyabr 2015. 2016-02-04 tarixində orijinalından arxivləşdirilib. İstifadə tarixi: 2018-01-16.

Həmçinin bax
------------

Azərbaycan filmlərinin siyahısı  

2015-ci ilin Azərbaycan filmləri  

2010-cu illər Azərbaycan filmlərinin siyahısı

Xarici keçidlər
---------------

* Filmi izlə
* Bakıda "Bağışla, gələ bilmədim" filminin təqdimatı keçirilib (FOTO)
* Bakıda çəkilmiş dini film Təbrizdə nümayiş etdirilib
* Aqsin Fateh — Usyan — & Sehriyar Mecidi ( 2016 Clip ) ( Bagisla Gele Bilmedim )
* Kərbəla hadisələrinə həsr olunmuş "Bağışla, gələ bilmədim" filminin təqdimatı keçirilib
**Şimal Aşırımı (** *çin.* 北坳 (*Běi Ào),* tib. Chang La) - Tibetdəki Everest və Çanqze dağlarını birləşdirən silsilədə buzlaqlar tərəfindən oyulmuş iti kənarlı keçitdir. Şərq Ronqbuk buzlağının başını təşkil edir.

Şimal aşırımının 3D modeli
Alpinistlər Şimal silsiləsi (Tibet) üzərindən Everestə çıxmağa çalışdıqda, dağın özündə ilk düşərgə (ənənəvi olaraq IV Düşərgə, müasir I

Düşərgə) Şimali Kol üzərində qurulur. Bu nöqtədən, təxminən dəniz səviyyəsindən 7,020 metr (23,030 ft) yuxarı alpinistlər Everestin Şimal üzü boyunca tədricən daha yüksək düşərgələrə çatmaq üçün Şimal silsiləsinə qalxırlar. Alpinistlər zirvəyə son təkanlarını VI düşərgədən 8,230 metr (27,001 ft) hündürlükdə edirlər. 

Şimal Aşırımına ilk dəfə Corc Mallori, Edvard Oliver Vheeler və Gay Bullok 23 sentyabr 1921-ci ildə, İngilis kəşfiyyat ekspedisiyası zamanı qalxdı. Bu, bir qərblinin ilk dəfə Everest dağına ayaq basması idi. Bura Everest dağının zirvəsinə mümkün marşrutları axtararkən Mallorinin mövcudluğunu təsdiqləməsindən bir həftə əvvəl Vheeler tərəfindən kəşf edildi. 1920-1930-cu illərdəki bütün sonrakı ekspedisiyalar Şimal Aşırımından istifadə edərək Everest zirvəsinə çatmağa çalışdılar.

1950-ci ilə qədər Everest ekspedisiyalarının əksəriyyəti Tibetdən və Şimal Aşırımı üzərindən getmişdi, lakin indi əksəriyyəti Nepaldan Cənub Aşırımı yolu ilə gedir.

Həmçinin bax
------------

* Çin coğrafiyası
* Cənub Aşırımı

İstinadlar
----------

1. ↑  "North Col of Mount Everest". NASA. 2017-02-17 tarixində arxivləşdirilib. İstifadə tarixi: 2019-11-19.
2. ↑  Peter Gillman, ed.Everest - The Best Writing and Pictures from Seventy Years of Human Endeavour. Little, Brown and Company. 1993. 24–25. ISBN 0-316-90489-9.
3. ↑  George Lowe and Huw Lewis-Jones, *The Conquest of Everest: Original Photographs from the Legendary First Ascent* (London: Thames and Hudson, 2013) (pages 23,212) ISBN 978-0-500-54423-5
**"Qaz işığı"** (*ing.* Gaslight) — rejissor Corc Kyukorun filmi.

Məzmun
------

Neçə il bundan əvvəl boğularaq öldürülmüş məşhur opera müğənnisinin evinə həmin qadının yeganə varisi öz əri ilə yaşamağa gəlir. Gözəl və hər bir şeyə qarşı həssas olan varis Pola Olkvist öz fortepiano müəlliminə ərə getmişdir. Həmin evə gələn Pola uşaqlıq illərini xatırlayır. O zaman xalası öldürülərkən nə qətlin, nə də itmiş daş-qaşın kim tərəfindən oğurlanmasının üstü açılmamışdı.

Evin qaranlıq və cansıxıcı mühiti getdikcə Polanı sıxmağa, ona əzab verməyə başlayır. O, demək olar ki, evdən bayıra çıxmır. Nədənsə ona elə gəlir ki, hər axşam evin qaz işığı azalmağa başlayır və bundan sonra onun başı üzərindəki boş çardaqdan naməlum addım səsləri gəlməyə başlayır. Pola dəli olduğunu, ağlının çaşdığını hiss edir.

Öldürülmüş müğənninin pərəstişkarı olan inspektor Brayen Polanı görəndə onun həmin müğənniyə olan zahiri oxşarlığına təəccüblənir. Brayen həmin evi güdməyə başlayır. Polanın heç də dəli olmadığını başa düşür. Onu bu mənasız xülyadan ayırır. Tədricən Brayen qətlin açılmasına nail olur.

Film haqqında
-------------

* Film ingilis dramaturqu Petrik Hemilton tərəfindən 1938-ci ildə yazılmış "Mələklər küçəsi" pyesi əsasında çəkilmişdir.
* Film aktrisa Ancela Lensberinin kinoda ilk işidir.

Filmin heyəti
-------------

### Film üzərində işləyənlər

**Əsərin müəllifi :** Petrik Hemilton
**Rejissor :** Corc Kyukor
**Operator :** Cozef Ruttenberq
**Bəstəkar :** Bronislav Kaper
### Rollarda

| Aktyor | Rol |
| --- | --- |
| Şarl Buaye | Qreqori Anton |
| İnqrid Berqman | Pola Olkvist |
| Cozef Kotten | Brayan Kameron |
| Mey Uitti | Tueyts |
| Ancela Lensberi | Nensi Oliver |
| Barbara Everest | Elizabet Tompkins |
| Emil Remyu | maestro Quardi |
| Terri Mur | 14 yaşlı Pola |

Xarici keçid
------------

### Video

#### İzlə

**YouTube**

***Azərbaycan dilində***

* **Filmin treyleri** sayt YouTube


Vikianbarda Qaz işığı ilə əlaqəli mediafayllar var.



1. ↑  .
2. 1 2  IMDb (ing.). 1990.
3. ↑  IMDb (ing.). 1990.
***Bakı döyüşür*** qısametrajlı sənədli filmi rejissor Muxtar Dadaşov tərəfindən 1944-cü ildə çəkilmişdir. Bakı Kinostudiyasında istehsal edilmişdir. Filmdə müharibənin ilk günlərindən mədənlərdə, zavod və fabriklərdə gecəni gündüzə qataraq işləyən əmək adamlarının fədakarlığından, arxa cəbhədə göstərdikləri əsl hünərdən, Bakının ətrafında düşmən tanklarının hücumunun qarşısını almaq üçün müdafiə istehkamlarının qurulmasından, cəbhəni neft və digər yanacaq məhsulları ilə təmin edən şəhərin havadan və dənizdən qəhrəmancasına müdafiəsindən bəhs olunur.

Məzmun
------

II Dünya müharibəsi illərində ümumi bir şüar var idi: "Hər Şey Cəbhə üçün, Hər Şey Qələbə Naminə!". Filmdə bu şüar altında müharibənin ilk günlərindən mədənlərdə, zavod və fabriklərdə gecəni gündüzə qataraq işləyən əmək adamlarının fədakarlığından, arxa cəbhədə göstərdikləri əsl hünərdən, Bakının ətrafında düşmən tanklarının hücumunun qarşısını almaq üçün müdafiə istehkamlarının qurulmasından, cəbhəni neft və digər yanacaq məhsulları ilə təmin edən şəhərin havadan və dənizdən qəhrəmancasına müdafiəsindən bəhs olunur.

Filmin üzərində işləyənlər
--------------------------

Ssenari müəllifi: Muxtar Dadaşov  

Rejissor: Muxtar Dadaşov  

Operator: Muxtar Dadaşov  

Bəstəkar: Tofiq Quliyev

İstinadlar
----------

1. ↑  Aydın Kazımzadə. Azərbaycan kinosu — 2 (filmlərin izahlı kataloqu (1898-2002)). Bakı: 2003, səh. 45-46

Mənbə
-----

* M. Əmrahov. "Müharibə illərinin kino salnaməsi (1941-1945-ci illər)". //Təhsil, mədəniyyət, incəsənət.- 2004.- № 1.- səh. 126-129.
* Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 80-81; 90.

Həmçinin bax
------------

Azərbaycan filmlərinin siyahısı  

1944-cü ilin Azərbaycan filmləri  

1940-cı illər Azərbaycan filmlərinin siyahısı
**Ölümdən sonra evlilik mərasimi** — müxtəlif mədəniyyətlərdə mövcud olan adət.

Türk xalqlarında
----------------

Ölümdən sonra evlilik mərasimi adəti türk xalqlarında da mövcuddur. Bu adətə görə evlənmək yaşına çatmadan vəfat edən cavanlar bir-biri ilə qiyabi şəkildə (iştirakları olmadan) evləndirilir.

Altay türklərində ölümdən sonra evlilik mərasimi evlənmək yaşına gəlmədən əvvəl vəfat edən şəxslər üçün tətbiq edilir. Oğlan uşağı ölmüş olsa belə, evlənmə yaşına çatacağı vaxtda özü kimi cavan vəfat etmiş bir qızla qiyabi şəkildə (iştirakları olmadan) mərasimlə evləndirilir. Bu mərasimi həqiqi toy kimi qəbul edən ailələr bir-birlərini qohum elan edir və hətta yeni evlilərə lazım olan əşyaların rəsmi çəkilərək yandırılır. Yanğının dumanının evlilərə xəbərdarlıq olaraq getdiyinə inanılır. Buna oxşar digər bir adət isə gənc ölən oğlan o biri dünyada hurisiz qalmasın deyə məzarına subay ikən ölmüş bir qadının basdırılmasıdır. Beləliklə, onlar o biri dünyada evlənmiş sayılırlar.

Altaylardakı bu adətin Azərbaycan türklərində müasir dövrdə mövcud olduğu bilinir.

İstinadlar
----------

1. 1 2 3  Türk Mitolojisi Yeni Araşdırmalar Işığında. Necati Gültepe. 665 səhifə. 
*Orijinal mətn*  (türk.)  

Altaylarda yaşayan bu uygulamanın günümüz Azerbaycan Türkleri arasında yaşadığı bilinmektedir.
2. ↑  TÜRK KÜLTÜRÜNDE ÖLÜMDEN SONRA YAŞAMIN VARLIĞI DÜŞÜNCESİ VE GÂVUR DAĞI TÜRKMEN MA. January 2018. DOI:10.7827/TurkishStudies.14295
**İnhisar qiyməti** — oliqopoliya, inhisarçı rəqabət və inhisarçılıq şəraitində mükəmməl rəqabətin bazar qiymətindən kənara çıxan malların qiyməti. Firmanın öz məhsullarının qiymətinə təsir etmək qabiliyyətinə bazar gücü deyilir. Bazar gücünə malik olan firmalara qiymət istehsalçıları deyilir. Bazar gücündən istifadə edərək, inhisarçı hazır məhsulun qiymətlərini rəqabətqabiliyyətli qiymətlərdən yuxarı, onların istehsalı üçün xammalın qiymətini rəqabətqabiliyyətli qiymətlərdən aşağı təyin etməklə inhisar mənfəəti əldə edir. Bazar hakimiyyəti rəqiblərin inhisarlaşdırılmış bazara daxil olmasına mane olan təbii və ya hüquqi (lisenziya, ixtira patentləri və elmi-texniki inkişaf) maneələrin yaranması nəticəsində rəqabət aparan firmaların yığılması (almaq, sənaye holdinqlərinin yaradılması, trestlərin təşkili) yaranır və müxtəlif üsullarla həyata keçirilir: qiymət razılaşması (künc, kartel), məhv və ya satınalma.

İnhisar qiymətləri siyasəti bazar mexanizmlərinin deformasiyasına və iqtisadi səmərəliliyin və vətəndaşların həyat səviyyəsinin aşağı düşməsinə gətirib çıxarır: inhisarçı tərəfindən malların tədarükü azdır və onların qiymətləri mükəmməl rəqabət şəraitində olduğundan daha yüksəkdir. Buna görə də dünyanın demək olar ki, bütün ölkələrində dövlətin antiinhisar qanunları əksər bazarların inhisarlaşdırılmasını qadağan edir. Rusiyada antiinhisar iqtisadi, inzibati və qanunvericilik tədbirlərinin həyata keçirilməsi və antiinhisar qanunlarına riayət olunmasına nəzarət funksiyaları Federal Antiinhisar Xidməti tərəfindən həyata keçirilir.

İstinadlar
----------

1. ↑  *Липсиц И. В.* Введение в экономику и бизнес. — М. Вита-Пресс, 2001. — с. 66–74
2. ↑  *Савицкая Е. В. Серегина С. Ф.* Уроки экономики в школе. — М. Вита-Пресс, 1999. — ISBN 5-7755-0063-6 — c. 206–224
3. ↑  *Ищенко, О. А. Комарова, Н. С. Мамедов, О. Ю.* Современная экономика. — Ростов н/Д: Феникс, 2005. — Изд 8-е, перераб. — ISBN: 5-222-07018-2 — c. 127–138
***Azərbaycanın xoşbəxt torpağı*** qısametrajlı sənədli filmi rejissor Musa Bağırov tərəfindən 1980-ci ildə çəkilmişdir. "Azərbaycanfilm" kinostudiyasında istehsal edilmişdir. Film Azərbaycan SSR-in 60 illik yubileyinə həsr olunmuşdur.

Məzmun
------

Film Azərbaycan SSR-in 60 illik yubileyinə həsr olunmuşdur.

Kinolentdə yubiley şənliklərindən, zəhmətkeşlərin əziz bayrama töhfələrindən söhbət açılır, qardaş respublikaların, Moskva və Leninqrad şəhərlərinin nümayəndə heyətləri üzvləri öz ürək sözlərini söyləyirlər.

Filmin üzərində işləyənlər
--------------------------

Ssenari müəllifi: Vladimir Sinitsın, Musa Bağırov  

Rejissor: Musa Bağırov  

Operator: Vladimir Konyagin, Sərdar Vəliyev

İstinadlar
----------

1. ↑  Aydın Kazımzadə. Azərbaycan kinosu — 2 (filmlərin izahlı kataloqu (1898–2002)). Bakı: 2003, səh. 217

Həmçinin bax
------------

Azərbaycan filmlərinin siyahısı  

1980-ci ilin Azərbaycan filmləri  

1980-ci illər Azərbaycan filmlərinin siyahısı
**Eynicinsli nikah**  
**dünya üzrə hüquqi statusu**  

  Eynicinsli nikahlar qeydiyyata alınır
  Eynicinsli nikahlar tanınır, lakin qeydiyyata alınmır
  Digər eynicinsli əlaqələr tanınır (Vətəndaş tərəfdaşlığı)
  Qanunla heç bir formada tənzimlənmir
***Obergefell v. Hodges*** — ABŞ Ali Məhkəməsinin ABŞ Konstitusiyasına on dördüncü düzəlişi əsas tutaraq bütün ölkə ərazisində eynicinsli evliliklərin leqallaşdırılması haqqında qərar verdiyi işdir.

Tanco v. Haslam (Tennesi), DeBoer v. Snyder (Miçiqan), Bourke v. Beshear (Kentukki) adlı oxşar məzmunlu digər üç işlə dəstəklənən Obergefell v. Hodges işində eynicinsli evlilikləri qadağan edən dövlət qanununa yenidən baxılmışdır. Məhkəmə iş üzrə qarşı tərəfin arqumentlərini 28 aprel 2015-ci ildə dinləmişdir. 26 iyun 2015-ci ildə isə ABŞ Ali Məhkəməsi son qərarını açıqlayıb. Məhkəmə Amerika konstitusiyasının hər bir vətəndaşın eyni şəkildə müdafiəsini irəli sürdüyünü bildirərək, eynicinli nikahların yasaqlanmaması qərarına gəlib. Ali Məhkəmənin hökmü 1967-cı ildə irqlərarası nikahın qanuniləşməsindən sonra evlilik qanunlarında daha bir inkişaf hesab edilir.

ABŞ prezidenti Barak Obama "Twitter" səhifəsində yazıb ki, bu, bərabərlik istiqamətində atılan böyük bir addımdır. *"Homoseksuallar hər kəs kimi artıq evlənmək hüququ əldə edib"*-deyə prezident bildirib.

İstinadlar
----------

1. ↑  Obergefell et al. v. Hodges, Director, Ohio, Department of Health, et al. Arxivləşdirilib 2015-06-26 at the Wayback Machine, İstifadə tarixi: 26 iyun 2015
2. ↑  Adam Lıptak - Gay Marriage Backers Win Supreme Court Victory Arxivləşdirilib 2022-09-26 at the Wayback Machine, The New York Times, JUNE 26, 2015, İstifadə tarixi: 26 iyun 2015
3. ↑  Elmidar Əliyev - ABŞ-də homoseksualların nikah qanunu qüvvəyə minir Arxivləşdirilib 2015-06-28 at the Wayback Machine, ANSPress, 26 İyun, 2015, İstifadə tarixi: 26 iyun 2015

Xarici keçidlər
---------------

* Sixth Circuit Court of Appeals, *Obergefell v. Hodges*, November 6, 2014
* *Obergefell, v. Hodges*, No. 14-556: U.S. Supreme Court official Docket entry
* *Obergefell, v. Hodges*, No. 14-556: SCOTUSblog official Docket entry
* U.S. Supreme Court oral arguments, Obergefell v. Hodges – Part 1 of 2
* U.S. Supreme Court oral arguments, Obergefell v. Hodges – Part 2 of 2
* U.S. Supreme Court oral arguments, Obergefell v. Hodges, parts 1 and 2, as a single web page
* Supreme Court opinion, *Obergefell v. Hodges*
**Rob-B-Hood** (ing. *Rob-B-Hood*, çin. *寶貝計劃*) — film 2006-cı ildə Benni Çanın rejissorluğu ilə döyüş komediya janrında çəkilmişdir. Filmin premyerası 8 sentyabr 2006-cı ildə, Rusiyada isə 13 sentyabr 2007-ci ildə baş tutdu. Rus kassasında filmin adı "Robin Hood", "30,000,000 üçün körpə", "Uşaq bezlərində xəzinə" adları ilə məşhurdur.

Məzmunu
-------

Film üç itkin oğrunun hekayəsindən bəhs edir. Hər cür qumarda daim xarab olan bir kirpik. Bir ahtapot bütün pullarını zəngin xanımları evləndirmək ümidi ilə xərcləyir, baxmayaraq ki, əslində onun artıq bir arvadı var. Öz patronu və müəllimi, təqaüdə çıxacaq sahibi, özü də bütün əmanətlərindən soyulana qədər. Narkotik və ya köpək balığı olsun, çevrilən hər şeyi oğurlamağa hazır olduqları təəccüblü deyil. Hətta körpəni qaçırırlar, çünki bunun üçün onlara 30 milyon Honq Konq dolları (.83.8 milyon) ödəniləcəkdir. Polisdən gizlənərək qəza keçirdilər. Boss ehtiyatsız sürücülük üçün həbs olunur. Müştərini tanıyan yeganə insan olduğundan, bəla və Octopusun körpəyə qulluq etməsi üçün iki həftə var. Bu müddət ərzində o, daha çox gəlir mənbəyi olur.

Rollarda
--------

| Aktyor | Rolu |
| --- | --- |
| Ceki Çan | Bəla |
| Luis Ku | Səkkiz Bucaq |
| Maykl Hun | Ev Sahibi |

Gəliri
------

* dünyada: 21,715,909 dollar (bunun 11,3 milyon dolları Rusiyada)

Xarici keçidlər
---------------

* Filmi Azərbaycanca izlə — kliklə

Həmçinin Bax
------------

1. Ceki Çan
2. Pik saatı

İstinadlar
----------

1. ↑
**Düzəlmə səthləri** — adətən güclü parçalanmış, dağlıq ərazilərdə dik yamaclarla əhatələnən və qırışıq strukturları bucaq altında kəsən, zəif dalğalı dağüstü düzənliklərdən ibarət olub, relyefin inkişaf tarixində tektonik hərəkətlərin sabitlik və ya relyefin enmə mərhəlləlrində formalaşmışdır. Düzəlmə səthləri yaşı, yüksəkliyin, onların kəsdiyi süxurların litoloji tərkibin və qırışıqlıq dərəcəsi, yeni tektonik hərəkətlərin intensivliyi, torpaq-bitki örtüyü, iqlim şəraiti və b. amillərlə əlaqədar relyefin parçalanma dərəcəsçindən, ekzogen proseslərin intensivliyindən asılı olaraq müasir relyefdə müxtlif formada (vəziyyətdə) saxlanmışlar. Onlar Böyük və Kiçik Qafqazın, Talışın və Arazyanı silsilələrin xarakterik relyef formalarından biridir.

Böyük Qafqazın Azərbaycan hissəsində düzəlmə səthləri kifayət qədər geniş yayılmışdır. Burada düzəlmə səthləri ayırmışlar. Ancaq bu düzəlmə səthlərinin morfologiyası, yaşı, mənşəyi haqqında daha ətraflı məlumat B. Ə. Budaqovun (1957, 1969, 1973) və Lilienberqin (1958) əsərlərində verilmişdir. B. Ə. Budaqov burada 8, D. A. Lilienberq 7 düzəlmə səthi ayrılmışlar: Şahdağ (3800–4000 m – 4200 m), Şahyurdu (3500–3600 m), Salavat (2800–3100 m), Qovdaq-Dibrar (2000–2400 m), Taxtayaylaq (1500–1600 m), Çuxuryurd (1200–1300 m), Şamaxı (600–800 m), Qobustan (300–500 m). B. Ə. Budaqovun ayırdığı Şahyurdu (3500–3600 m) düzəlmə səthi Şahdağ düzəlmə səthindən aşağıda yerləşir və sərbəst düzəlmə səthi kimi ayrılmışdır.

Kür çökəkliyində Kür və Qabırrı çayları arası ərazinin qərb hissəsində antiklinal silsilə və platolarda 700–1000 m yüksəklikdə yerləşən hamar suayrıcıları Müseyibov M. A. (1975) düzəlmə səthlərinə aid edir və onların son pliosendə formalaşdığını qeyd edir. Müəllif Kiçik Qafqazın dağətəyində yerləşən Naftalan düzəlmə səthini də bunlarla eyni yaşılı hesab edir. Bunlardan başqa burada Aşağı və Orta Dördüncü dövrdə formalaşmış 600–700 və 380–460 m yüksəklikdə səthlər ayrılır.

Kiçik Qafqazda düzlmə səthləri nisbətən yaxşı formada 1000–1400 m yüksəkliklərdə saxlanılmışdır. Düzəlmə səthlərinin yayılma xüsusiyyətindən, yaşından və onların kəsdiyi süxurların litoloji tərkibindən asılı olaraq orta, xüsusilə yüksəkdağlıq qurşaqda düzəlmə səthləri az saxlanılmışdır.
Kiçik Qafqazda Naftalan (700–900 m), Çardaqlı (800–1400 m), Tərtər (1600–1800 m), Mıxtökən (2000–2200 m), Göyçə (Sevan) (2400–2800 m) və Hinaldaq (3000–3200 m) düzəlmə səthləri ayrılır.

M. Ə. Abbasov Naxçıvan MR-da Kiçik Qafqazın mərkəzi və şimal-şərq hissəsində yüksəkliyinə və yaşına görə uyğunluq tşkil edən beş düzəlmə səthi (800–1000 m, 1100–1200, 1700–1800, 2000–2200 və 2400 m) ayrılmışdır.

B. A. Antonov Talışda Astarxanbazar (Cəlilabad) (250–450 m), Yardımlı (800–1000 m), Lerik (1000–1200 m), Çayrud (1600–1800), Mistan (2000–2200 m) və Kömirkey (2400 m) düzəlmə səthlərini ayrılmışdır.

İstinadlar
----------

1. ↑  Azərbaycan Respublikasının coğrafiyası. Fiziki coğrafiya. I cild. Bakı: 2015
**Argentina azərbaycanlıları** — tarixi Azərbaycandan kənarda yaşayan etnik azərbaycanlıların təşkil etdiyi Azərbaycan diasporunun Argentinada yaşayan hissəsinin adı.

Bu gün Argentinada nə qədər etnik Azərbaycanlının yaşadığı dəqiq məlum deyildir. Argentinaya gəlmiş ilk Azərbaycanlının Vəli bəy Yadigarov olduğu ehtimal edilir. Vəli bəy Yadigarov 1918–1920-ci illərdə Azərbaycan Milli Ordusunda xidmət etmişdir. XI Ordu Bakıya basqın edərkən Gəncə üsyanında iştirak edib. 1921-ci ildə əvvəlcə Türkiyəyə, sonra Polşaya mühacirət edib. Polşada polkovnik rütbəsinə qədər yüksələrək, dövlət tərəfdən SSRİ-yə qarşı aparılan mübarizədə iştirak etmişdir. Polşada sovet hakimiyyətinin yaradılmasının ardından Vəli bəy Yadigarov Argentinaya müharicət edib. O, 30 ilə yaxın Argentinada yaşadıqdan sonra 1971-ci ilin 13 dekabr tarixində Buenos Ayres şəhərində vəfat etmişdir.

Azərbaycanlıların Argentinaya mühacirətinə təkan verən olaylardan biri İran İslam İnqilabı olmuşdur. İranda 1979-cu ildə Şah Məhəmməd Rza Pəhləvinin devrilməsi ilə nəticələn inqilabın ardından şah rejiminin tərəfdarı olan bir qrup Azərbaycanlı Latın Amerikası ölkələrinə, başda isə Argentinaya mühacirət etmişdir.

Argentinada yaşamış Azərbaycanlıların hər hansısa diaspor fəaliyyətləri qeydə alınmamışdır.

Həmçinin bax
------------

* Azərbaycan–Argentina münasibətləri

| ⛭Azərbaycan diasporu |
| --- |
| ABŞ • Argentina • Almaniya • Macarıstan • Kanada • Rusiya • Belarus • Belçika • Bolqarıstan • Çin • Yaponiya • Yunanıstan • Qazaxıstan • Böyük Britaniya • İspaniya • Norveç • Türkiyə • Türkmənistan • Qırğızıstan • Özbəkistan • Ukrayna • Fransa • Estoniya • İsveç • Danimarka |
**Postojna mağarası** (sloven. Postojnska jama) — 24340 m uzunluğu olan karst tipli mağara. Cənub-qərbi Sloveniyada, **Postojna** şəhəri yaxınlığında yerləşir.

Postojna mağarası

Tarixi
------

Pivka çayının fəaliyyəti nəticəsində əmələ gəlmişdir. Karst termininin yaranmasına səbəb olan bu mağaranın daxilində temperatur il boyu 10 °C olur.
Mağaranın 5,3 km-i ictimaiyyətə açıqdır — dünyada tək mağaradır ki, ərazisinin ən böyük məsafəsi dünyan turistləri üçün açıqdır.

Mağara XVII əsrə aiddir. Mağaranın yeni əraziləri təsadüfən 1818-ci ildə Luka Çeçi adlı sadə işçi tərəfindən kəşf edilmişdir və buranın ilk turist rəhbəri Çeçi olmuşdur.
Dünyada ilk mağaradır ki, 1872-ci ildə burada relslər və qatarlar turistlər üçün istifadəyə verilmişdir.
1884-cü ildə mağara elektrik işıqları ilə təchiz edildi.

İkinci Dünya müharibəsi dövründə, Alman işğalçı qüvvələr, mağaranı 1000 barel təyyarə yanacağı saxlamaq üçün istifadə edirdi. Bu yanacaq 1944-cü ilin aprelində Sloveniyalı Partizanlar tərəfindən məhv edilmiş və yanğın 7 gün davam edərək mağaranın böyük qismini zədələmişdir.
1990-cı ildə dünyanın ən çox turist qəbul edən mağaralarından biri olmuş və illik turist sayı təxminən 1 milyona çatmışdır.

Fauna
-----

Burada 150 növ heyvan məskən salmışdır ki, onların bəziləri endemikdir. Mağarada yerləşdirilən akvariumda dünyada ən böyük Troqlobit amfibiya və uzunluğu 20 sm olan Proteus anguinus endemik heyvanları saxlanılır. Həmçinin, burada mağara faunasını nümayiş edən vivari mövcuddur.

Sərgi
-----

2014-cü ilin aprelində dünyada mağara və karst fenomeni haqqında ən böyük "EXPO Postojna Karst Mağarası "sərgisi açılmışdır. Sərgidə turizmlə əlaqədar mağaranın inkişaf tarixi ilə bağlı interaktiv təqdimatlar nümayiş etdirilir. Ziyarətçilər, karst fenomenləri haqqında müxtəlif materialları üç ölçülü model üzərində öyrənir.

İstinadlar
----------

1. ↑  "Natural sights Postojna Cave". 2019-05-29 tarixində orijinalından arxivləşdirilib. İstifadə tarixi: 2019-05-29.
2. ↑  "Postojna Cave – the background". 2022-09-27 tarixində arxivləşdirilib. İstifadə tarixi: 2019-05-29.
3. ↑  "Postojna Cave - Culture of Slovenia". 2019-05-29 tarixində orijinalından arxivləşdirilib. İstifadə tarixi: 2019-05-29.
4. ↑  "Vivarium, where you can observe some rare cave species". 2021-07-28 tarixində arxivləşdirilib. İstifadə tarixi: 2019-05-29.
5. ↑  "Postojna Cave and Predjama Castle are world-class attractions!". 2022-08-15 tarixində arxivləşdirilib. İstifadə tarixi: 2019-05-29.

Xarici keçidlər
---------------

1. Официальный сайт
2. Postojnska-jama
**Xentey-Daur dağları** (*rus.* Хэнтэ́й-Чико́йское наго́рье) — Rusiyanın Zabaykal diyarının Monqolustanla dövlət sərhədi arasında yerləşən silsilə. Çikoy və Onon çayları arasında yerləşən bir dağlıq ərazi.

Silsilənin ümumi uzunluğu 350 km, maksimum eni 140 km-ə qədərdir. Hündürlüyü 1500–2200 m-dir. Ən yüksək nöqtəsi Bıstrinski Qolets dağıdır (2519 m). Dağlıq ölkəyə aşağıdakı silsilələr daxildir: Menzinski, Asinski, Burkalski, Esutayski, Çikokonski, Jerqokonski, Perevalnı, Xentey, Onon-Baldjinski, Çatanginski və Stanovik. Altano-Kurinskaya çökəkliyi də dağlıq əraziyə daxildir.
Dağlıq ərazi Paleozoy formasiyanın qayalarından ibarətdir və onu qıran dağları olan qübbəli bir neotektonik qalxışdır. Relyefdə sıx bir tektonik qırılma sistemi ilə tamamlanan güclü üfüqi və şaquli diseksiyası olan yüksək dağlar üstünlük təşkil edir. Xüsusilə çay vadilərində kurumlar və qayalı çıxıntılar olan dik yamaclar üstünlük təşkil edir. Tez-tez bu yamaclar 500 m hündürlüyə çatır və 40 dərəcəyə qədər bir yamacı var. Bəzi silsilələrdə və çay vadilərində Pleystosen epoxası buzlaqlarının izləri qorunub saxlanılmışdır. Əsas mənzərə növləri dağ tayqası, meşə sahələri və çəmənliklərdir. Buzlaq relyef formaları hər yerdə yayılmışdır. Dağdan axan çaylar iti axına malikdir, şəlalələri vardır. Moren vadilərdə göllər vardır. Tayqa kəmərinin yuxarı hissələrində illik yağıntı miqdarı hesablamalara görə 600–800 mm-ə çatır. 1400 m hündürlüyə qədər olan böyük çayların vadilərinin dibi çəmənliklər və bataqlıqlar tərəfindən işğal edilmişdir. Çöllərin cənub dik yamacları 1600 m yüksəkliyə qalxır. Bəzi yerlərdə 1400 metrdən Alçaqboylu sidr şamı ilə seyrək meşələr başlayır. Şamların izlərinə 1350 m yüksəklikdən rast gəlinir. Meşənin yuxarı sərhədi Sibir sidrağacı ilə bitir. Dağ tayqası 1700–1800 m yüksəkliyə qədər uzanır. 1900–2000 m-dən yuxarıda holslar üstünlük təşkil edir. Dağlıq yaylanın çaylarının qidalanmasında əsas mənbəyi qardır. Xentey-Daur dağları Çingiz Xanın doğulduğu və böyüdüyü yer olduğu iddia edilir.

Flora
-----

Dağlıq yaylada Soxondski Təbiət Qoruğu yerləşir. Transbaykal iynəyarpaqlı meşəsi ekoregionunun bir hissəsidir.

İstinadlar
----------

1. ↑  Frederick J. Sanger, Peter J. Hyde (eds.), *Permafrost: Second International Conference, July 13–28, 1973* : USSR, p. 392
2. ↑  "Map of ecoregion Trans-Baikal coniferous forests. GlobalSpecies.org". 2016-04-09 tarixində orijinalından arxivləşdirilib. İstifadə tarixi: 2019-12-20.
**Ölüm oyunu** (*ing.* Game of Death, kantonca: 死亡遊戲) — ABŞ rejissoru Robert Klauz tərəfindən çəkilən döyüş filmdir. İlk dəfə orijinal film 1972-cü ildə çəkilmişdir. Lakin həmin filmdən çox az materiallar qalmışdır. Bu səbəbdən rejissorlar filmi yenidən çəkmək qərarına gəldilər. İlk film əsasında 1978-ci ildə "Ölüm oyunu" filmi çəkilir. Ssenari isə orijinal ssenaridən tam fərqlidir. Taekvondo üzrə qara kəmər sahibi Tai Çanq Kim filmin bir sıra epizodlarında Brüs Linin rolunu canlandırır.

Məzmun
------

Xəbərdarlıq **Xəbərdarlıq:** ***Yazının davamı əsərin məzmunu haqqında məlumat ehtiva edir.***

Banda qrupu məşhur aktyor Billi Louya müxtəlif şərtlərlə təzyiq edirlər. Onlar Billidən qazancın bir hissəsinin banda heyətinə verməyi tələb edirlər. Əks halda onu öldürəcəklər. Billi isə buna əhəmiyyət vermir. Billi Lou bir neçə dəfə onlar tərəfində təzyiq olunur. Buna baxmayaraq fikrindən dönmür. Bir neçə müddət sonra film çəkilişi zamanı Billi Lou səhnədə qaçaraq tullanıb zərbə vurmalıdır. Lakin tullanan zaman ona qəflətən atəş açılır. Ətrafdakılar Billi Lounun öldüyünü zənn edir. Lakin Billi Lou ölməmişdir. Qisas almaq üçün Billi müxtəlif cildlərə girir.

Billi Lou banda qrupunun ən yaxşı döyüşçülərindən biri olan Kris Milleri öldürdükdən sonra onlar onun ölmədiyini başa düşürlər. Bu səbəbdən Billi Lounu əldə etmək üçün nişanlısı Enn Morrisi qaçırırlar. Bir müddət sonra Billi onlarla mübarizə aparmağa qərara gəlir. Enn Morrisi xilas etdikdən sonra banda başçısına çatmaq istəyir. Lakin bunun üçün Billi üç otaqdan keçməlidir. Billi hər üç otaqdakı döyüşçünü öldürdükdən sonra banda başçısının köməkçisini öldürür. Sonda banda başçısı evin damı üzərində qaçan zaman aşağıya düşərək ölür.

### 1972-Məzmun (The Game of Death)

*Bruce Lee-nin ssenari qeydləri*
Xəbərdarlıq **Xəbərdarlığın sonu.**

Rollarda
--------

### **1972-cü ildə "The Game of Death (死亡的遊戲)" filmi;**

* Brüs Li: Hai Tien
* Ceyms Tien: "Hai Tienin dostu"
* Çieh Yuan: "Hai Tienin dostu"
* Den İnosanto — "3-cü otaq gözətçisi"
* Han-Jae Ji: Hapkido döyüşçüsü ("4-cü otaq gözətçisi")
* Kərim Əbdülcabbar: Mantis ("5-ci otaq gözətçisi")

### **1978-ci ildə "Ölüm oyunu (Game of Death)" filmi;**

* Brüs Li: Billi Lo (Hai Tien 1972)
* Tai Çanq Kim: Billi Lo rolunun ifaçılarından biri
* Yuan Byao: Billi Lo rolunun ifaçılarından biri
* Kollin Kamp: Ann Morris
* Din Cegger: Həkim Land
* Qiq Yanq: Cim Marşall
* Mel Novak: Stik
* Hay O'Brayn: Steyner
* Roy Çiao: Henri Lo
* Den İnosanto — Pasqual
* Kərim Əbdülcabbar: Hakim
* Sammo Hun: Güləşçi (Lo Çen)
* Robert Uoll: Karl Miller

İstinadlar
----------

1. ↑  "Black Belt Times". Black Belt. Active Interest Media, Inc. 1972-09. 2020-09-13 tarixində arxivləşdirilib. İstifadə tarixi: 23 Avqust 2011.

Xarici keçidlər
---------------

* *Ölüm oyunu* — Internet Movie Database saytında.

* Ölüm oyunu Rusca Arxivləşdirilib 2017-06-08 at the Wayback Machine
İlk Olimpiya Oyunlarının posteri, Afina, 1896
**Olimpiya posteri**— Olimpiya Oyunları haqqında məlumat verir.

Olimpiya posteri Olimpiya Oyunlarınının başlanmasını təsvir etmək üçün tərtib olunur. Hər bir Olimpiya Oyunlarının *Olimpiya Oyunlarını Əlaqələndirmə Komissiyası və Milli Olimpiya Komitəsi* tərəfindən təklif olunan və yaradılan xüsusi Olimpiya posteri var. Olimpiya Oyunları üçün Olimpiya posterinin təsdiqi Beynəlxalq Olimpiya Komitəsinin səlahiyyətindədir. Olimpiya posteri, reklam materiallarında Olimpiya emblemi kimi, Olimpiadanın sponsorları tərəfindən istifadə oluna bilər.

İstinadlar
----------

1. ↑  "Olympic Games Posters" (PDF). 2015-07-14 tarixində arxivləşdirilib (PDF). İstifadə tarixi: 4 İyun, 2014.

Xarici keçidlər
---------------

Athens Info Guide-Əvvəlki Olimpiya posterlərinin siyahısı


Vikianbarda Olimpiya posteri ilə əlaqəli mediafayllar var.

|  Olimpiya simvolları |
| --- |
| Olimpiya emblemi  • Olimpiya bayrağı  • Olimpiya məşəli  • Olimpiya himni  • Olimpiya talismanı  • Olimpiya şüarı  • Olimpiya andı  • Olimpiya ordeni  • Olimpiya posteri |
**Milliyyətçi Partiyası** (*ing.* Nationalist Party, malta Partit Nazzjonalista) — Maltada Xristian Demokratik oriyentasiyaya sadiq qalan iki əsas siyasi partiyadan biri (Leyboristlər Partiyası ilə birlikdə).

Tarixi
------

Partiya 1880-ci ildə Fortunato Mizzi tərəfindən Anti-Reformist Partiya olaraq qurulub. Maltanın təhsil və hüquq sistemlərinin ingilisləşdirilməsinə qarşı çıxış edən bir partiya vardır. Partiyanın dəstək bazasını liberal italyanlar təşkil edirdi ki, bu da kilsə ilə münasibətlərin pisləşməsinə səbəb olur. Sonrakı illərdə partiya əvvəlcə müstəmləkəçi hakimiyyətlərlə və onların əleyhdarları ilə əməkdaşlıqdan imtinanı müdafiə edən bitərəflərə bölünür. Birinci Dünya müharibəsindən sonra partiya mötədil Malta Siyasi Birliyinə və daha radikal İtalyan-millətçi Demokratik Millətçi Partiyasına bölünür. 1924-cü ilə qədər İşçi Partiyasının dəstəyi ilə 1921-1927-ci illərdə Cozef Hovard, Françesko Buhadjira və Huqo Pasquale Mifsudun rəhbərliyi ilə hökuməti formalaşdırır. 1926-cı ildə partiyalar yenidən birləşərək 1932-ci ildə keçirilən seçkilərdə qalib gələrək 32 yerdən 21-ni alan İtaliyayönlü Millətçi Partiyasını quran Mifsudun başçılıq etdiyi hökuməti qurdular, lakin gələn il Böyük Britaniya Malta muxtariyyətini dayandırır. Milliyyətçi Partiyasının faşist İtaliyasına yaxınlığı İkinci Dünya müharibəsi zamanı bir sıra partiya liderləri, o cümlədən gələcək baş nazir Enriko Mizzi, italyanpərəst əhval-ruhiyyəyə görə Uqandaya deportasiya edilir. 1950-1955-ci illərdə partiya Leyboristlər Partiyasından ayrılan Malta Fəhlə Partiyasının dəstəyi ilə Malta hökumətini qurur.

1962-ci ildə muxtariyyət bərpa edildikdən sonra Corc Borqe Olivyenin rəhbərliyi ilə Milliyyətçi Partiya Leyboristlər Partiyasındakı parçalanmalar və böhranlar nəticəsində hakimiyyətə gələ bilir. Partiya 1971-ci ilə qədər hakimiyyətdə qalır. Bu dövrdə Maltanın müstəqilliyi 1964-cü ildə elan edilmişdir. 1981-ci ildə Eddi Fenexin Adaminin başçılıq etdiyi Millətçilər səslərin əksəriyyətini qazanır, lakin parlamentdəki yerlərin əksəriyyətini qazanmırı və nəticədə partiyadan olan deputatlar iclaslarda iştirakdan imtina edir. 1987-ci ildə milliyyətçilər yenidən hakimiyyətə gələrək 1996-cı ilə qədər hökuməti formalaşdırır. Onlar 1998-ci ildə hakimiyyətə qayıdır. 1990-cı ildə Malta Aİ-na üzv olmaq üçün danışıqlara başlayır və uğurlu referendumdan sonra 2004-cü ildə birliyə üzv olur.

Milliyyətçi Partiya Avropa Xalq Partiyasının bir hissəsidir və həm 2004, həm də 2009-cu il seçkilərində Avropa Parlamentində iki yerə sahib olur. Hər iki dəfə seçkiləri uduzur.

2008-ci ildə partiyanın yeni qərargahı açılır.

2013-cü il seçkilərinin nəticələrinə görə, o, parlamentdəki 69 yerdən 30-nu qazanır və müxalifətə keçir.

Partiya liderlərinin siyahısı
-----------------------------

* 1880-1905 Fortunato Mizzi
* 1926-1942 Huqo Pasquale Mifsud və Enriko Mizzi
* 1942–1944 Qeorqe Borqe Olivier (aktyor)
* 1944-1950 Enriko Mizzi
* 1950-1977 Qeorqe Borqe Olivier
* 1977-2004 Edvard Feneç Adami
* 2004–2013 Lourens Qonzi
* 2013-cü ildən Simon Busuttil

Mənbə
-----

* Rəsmi sayt
**Torinyan burnu** (*isp.* Cabo de Palos}}) — İspaniyanın cənub-şərqində yerləşən burun. İnzibati baxımından Mursiya vilayətinin Kartahena inzibati vahidliyinə daxildir. Burun Avropa materikinin ən böyük laqunu olan Mar-Menor və qumlu La-Manqa dilindən cənub-şərqindəyerləşir

Bueun qayalıdır və Kordiler-Bekita dağ sisteminin şimal qutaracağını təşkil edir. Palos Kosta-Kalidanın bir hissəsi olsa belə onun sahilləri daşlı və sıldırımlıdır. Burundan şərqdə Ormiqas adası yerləşir (*Islas Hormigas*)

Hələ antik dövrdə Böyük Plini və Postumius Festus Avienus burunda Ball Hamon məbədinin olması haqqında məlumat vermişdir. Roma və Karfagen anlaşmalarında əsrarəngiz burunlardan biri olaraq adı keçir. XVI əsrdə İspaniya kralı II Filipp Bərbər dəniz quldurlarından qorunmaq məqsədi ilə burada istehkam inşa etdirmişdir. 31 yanvar 1865-ci ildə burunda mayak inşa edilmişdir

Burun iki dəniz döyüşünün baş verməsi baxımından xatırlanılır. Birinci döyüş 19 iyun 1815-ci ildə Bərbərlərlə müharibədə, ikincisi isə 5–6 mart 1938-ci ildə vətəndaş müharibəsi zamanı baş vermişdir

İstinadlar
----------

1. ↑  Guia de Cabo de Palos Arxivləşdirilib 2009-04-15 at the Wayback Machine Arxivləşdirilib 2009-04-15 at the Wayback Machine
2. ↑  "Cabo de Palos y las Islas Hormigas". 2013-06-19 tarixində arxivləşdirilib. İstifadə tarixi: 2018-10-10.
3. ↑  "Faro de Cabo de Palos". 2014-12-20 tarixində arxivləşdirilib. İstifadə tarixi: 2018-10-10.
4. ↑  "Combate del Cabo de Palos. El hundimiento del crucero Baleares". 2012-04-03 tarixində arxivləşdirilib. İstifadə tarixi: 2018-10-10.
5. ↑  "Guia de Cabo de Palos". 2009-04-15 tarixində orijinalından arxivləşdirilib. İstifadə tarixi: 2018-10-10.
**"Sabrina"** (*ing.* Sabrina) — rejissor Billi Uaylderin filmi.

Məzmun
------

Filmin əvvəli hekayənin ənənəvi başlanğıcı kimi verilir. Lonq-Aylendin cənub sahilində gözəl malikanədə milyonçu Lerrabi ailəsi yaşayır: ata, ana və iki oğul. Onlardan böyüyü ağıllı Laynus, kiçiyi isə ailənin sürücüsünün gənc qızına vurulmuş Deviddir. Qızını "sevgi xəstəliyi"ndən qurtarmaq üçün atası onu Parisə aşpazlıq məktəbinə oxumağa göndərir.

Bir neçə il sonra o, evə incə, zərif, mədəni bir gözəl kimi qayıdır. Bu illər ərzində onun hissləri keçməyib. İndi isə artıq Devid də qızı sevir. Pis oğulun uğurlu evliliyi hesabına biznesin ailəlikcə genişləndirilməsi planı təhlükə altındadır. Böyük qardaş mərdliklə zərbəni öz üzərinə götürməyə və arzu etmədiyi qızın qayğısına qalmağa hazırdır.

Mükafatlar
----------

### 1955-ci ilin "Oskar" mükafatı:

Ən yaxşı kostyumlara görə – Edit Hed
### 1955-ci ilin "Qızıl qlobus" mükafatı:

Ən yaxşı ssenari – Billi Uaylder, Semuel Teylor, Ernest Leman
### 1954-cü ilin ABŞ kinotənqidçi şurasının milli mükafatı:

İkinci planda ən yaxşı aktyor – Con Vilyams

Filmin heyəti
-------------

### Film üzərində işləyənlər

**Ssenari müəllifləri :** Billi Uaylder, Semuel Teylor, Ernest Leman
**Rejissor :** Billi Uaylder
**Operator :** Çarlz Lanq
**Bəstəkar :** Fridrix Hollander
**Prodüser :** Billi Uaylder
### Rollarda

Odri Hepbern – Sabrina Feyrçayld
Hamfri Boqart – Laynus Lerrabi
Uilyam Holden – Devid Lerrabi
Volter Hempden – Oliver Lerrabi
Con Vilyams – Tomas Feyrçayld
Marta Hayer – Elizabet
Ellen Korbi – miss MakKardl
Nella Uoker – Mod Perrabi

İstinadlar
----------

1. ↑  "*SABRINA FAIR* (U)". British Board of Film Classification. 1954-03-29. 2016-03-04 tarixində arxivləşdirilib. İstifadə tarixi: 2012-12-09.
2. ↑  'The Top Box-Office Hits of 1954', *Variety Weekly*, January 5, 1955

Xarici keçidlər
---------------


Vikisitatda ***Sabrina (film, 1954)*** ilə əlaqədar sitatlar var.

Vikianbarda Sabrina ilə əlaqəli mediafayllar var.

* *Sabrina* — Internet Movie Database saytında.

* *Sabrina*  TCM Movie Database saytında
* Reel Classics page includes a *Sabrina* poster and Hepburn's photo from the film
***Xlorbenzol*** (fenilxlorid) – formulası C6H5Cl

Fiziki xassələri
----------------

*Xlorbenzol* — xarakterik bir qoxusu olan rəngsiz, yanıcı mayedir.

Alınması
--------

Xlorbenzol 1851-ci ildə fenolun fosfor pentaxlorid ilə keçən reaksiya zamanı alınıb. Laboratoriya şəraitində xlorbenzolun alınması bu reaksiya ilə alınır.
Sənayedə, xlorobenzolu dəmir halqalarla doldurulmuş sütun reaktorlarında 80–85 0C-də benzolun xlorlaşma reaksiyası zamanı almaq olar.

Kimyəvi xassələri
-----------------

Vürs – Vitiq reaksiyası.

{\displaystyle {\mathsf {C\_{6}H\_{5}Cl+NaOH\rightarrow C\_{6}H\_{5}OH+NaCl}}}

Tətbiqi
-------

Xlorobenzol vacib bir üzvi həlledicidir, həmçinin üzvi sintezdə istifadə olunur, məsələn, pestisidlərin sintezində istifadə olunur. Fenol istehsalında da istifadə olunur.

{\displaystyle {\mathsf {C\_{6}H\_{5}Cl+2NaOH\ \xrightarrow {^{o}t,\ p} \ C\_{6}H\_{5}ONa+NaCl+H\_{2}O}}}

{\displaystyle {\mathsf {C\_{6}H\_{5}ONa+HCl\rightarrow C\_{6}H\_{5}OH+NaCl}}}

Xlorobenzol həmçinin dixlorbenzolların və bəzi boyaların istehsalında ara məhsuldur.

Toksikliyi
----------

Xlorobenzol az zəhərli bir maddədir, amma nəfəs borusuna düşdükdə insana pis təsir edə bilər, ÖD 50 2900 mq / kq təşkil edir.

Mənbə
-----

1. Рабинович В.А. Хавин З.Я. "Краткий химический справочник" Л.: Химия, 1977 стр. 193
2. Химическая энциклопедия / Редкол.: Зефиров Н.С. и др.. — М.: Большая Российская энциклопедия, 1998. — Т. 5–783 с

1. ↑  CHLOROBENZENE (ing.).
2. ↑  .
**Netizen** - [ing. net – şəbəkə və ing. citizen– vətəndaş] "şəbəkə vətəndaşı" və ya "net vətəndaşı" söz birləşmələrindən formalaşmış termindir. Onlayn məkanlarda və ya ümumiyyətlə İnternetdə fəal şəkildə iştirak edən bir insanı təsvir edir.

Bu termin, ümumiyyətlə, İnternetin yaxşılaşdırılmasına, onu intellektual və sosial bir mənbəyə çevirməyə maraq və ya ətrafdakı siyasi strukturlara, xüsusən də açıq giriş, xalis bitərəflik və söz azadlığı ilə əlaqəli məna daşıyır. Bu termin 1990-cı illərin ortalarında İnternetin yeni coğrafiyasında yaşayanları təsvir etmək üçün geniş şəkildə istifadə edilirdi. Bu termin internetin yaradıcıarından biri olan Maykl Hauber tərəfindən populyarlaşdırılmış dır.

Müəyyənedici amil
-----------------

Ümumiyyətlə, İnternetə çıxışı olan hər bir şəxs Netizen hesab edilə bilər. 21-ci əsrdə bu, İnternetin qlobal bağlantısı sayəsində mümkün olur. İnsanlar fiziki olaraq bir ölkədə yerləşə bilər, ancaq dünyanın əksəriyyətini qlobal bir şəbəkə ilə birləşdirə bilər. 

Netizenlərlə internetdən istifadə etmək üçün onlayn olan insanlar arasında açıq bir fərq var. Netizenlər İnternetin inkişafına fəal şəkildə töhfə verməyə çalışan bir şəxs kimi təsvir olunur. Netizenlər şəxsi qazancları və ya maraqları üçün internetə girənlər deyil, əksinə interneti dünyamızın bir hissəsi halına gətirməyə və daha yaxşı bir yerə çevirməyə çalışan insanlardır.

İnternetin inkişafına aktiv şəkildə töhfə verməyən İnternet istifadəçilərini təsnif etmək üçün isə "Lurker" terminindən istifadə edilir. Lurkerlər Netizen hesab bilməz.Belə ki, Lurkerlər İnternet kontentlərin inkişafı aktiv şəkildə zərər verməmələrinə baxmayaraq, onlar da kömək etmirlər.
**Vasif Həsən oğlu İmanov** (1961, Ərəfsə, Sisian rayonu) — Pirallahı Rayon İcra Hakimiyyətinin başçısı

Həyatı
------

İmanov Vasif Həsən oğlu 1961-ci ildə Zəngəzur mahalının Ərəfsə kəndində anadan olub. 1983-cü ildə Azərbaycan İnşaat Mühəndisləri İnstitutunu, 2004-cü ildə isə Azərbaycan Respublikası Prezidenti yanında Dövlət İdarəçilik Akademiyasını bitirmişdir.

1983-cü ildən əmək fəaliyyətinə başlamışdır. 1983–1991-ci illərdə "Avtoyoltikinti" Nazirliyinin 27 saylı Yol İstismar Sahəsində mühəndis-mexanik və baş mexanik, 1991–1999-cu illərdə "Şelflayihətikinti" İstehsalat Birliyinin Tikintinin Mexanikləşdirilməsi və Nəqliyyat İdarəsində istismar şöbəsinin rəisi, baş mühəndis və həmin idarənin rəisi, 2003–2006-cı illərdə Heydər Əliyev adına Bakı Dərin Özüllər Zavodunda direktor müavini, 2006–2013-cü ilin mart ayına qədər ARDNŞ-nin Sosial İnkişaf İdarəsində rəis müavini vəzifəsində çalışmışdır.

Yeni Azərbaycan Partiyası Pirallahı Rayon Təşkilatı İdarə Heyətinin üzvüdür. 2011-ci ildə "Tərəqqi" medalı ilə təltif olunub.

Azərbaycan Respublikası Prezidentinin 7 mart 2013-cü il tarixli Sərəncamı ilə Bakı şəhər Pirallahı Rayon İcra Hakimiyyətinin başçısı vəzifəsinə təyin edilmişdir.

Ailəlidir, üç övladı var. O, Azərsu ASC-nin sabiq sədri Qorxmaz Hüseynov ilə qudadır.

İstinadlar
----------

1. ↑  "İcra başçılarının vəzifəli və biznesmen övladları — FOTOLAR". 2023-02-20 tarixində arxivləşdirilib. İstifadə tarixi: 2023-02-20.

Həmçinin bax
------------

| ⛭Bakı şəhəri Pirallahı rayonunun rəhbərləri |
| --- |
| AzərbaycanRespublikası | 

|  |  |
| --- | --- |
| Rayon İcra Hakimiyyətibaşçıları | 
* Vasif İmanov (2013–)

 |

 |
| *Qeyd 1: Pirallahı rayonu 4 oktyabr 2013-cü il tarixində təşkil olunmuşdur.* |
**Gül Baba** (əsl adı **Cəfər**; v. 2 sentyabr 1541 və ya 1 sentyabr 1541, Buda, Macarıstan) — bir Bəktaşi Babası, dərviş və şair olub. Doğum yeri Amasyanın Merzifon ilçəsidir.

Şəxsiyyəti
----------

Osmanlı Sultanı Qanuni Sultan Süleymana təsir edən və Avropa hücumlarına qatılan önəmli bir Bəktaşi Babasıdır. Həyat yolu Övliya Çələbi tərəfindən yazılı mənbələrə köçürüldü. Gül Babanın Budapeştdə türbəsi ve heykəli yerləşir. Rəvayətə görə, başından gülü, əlindən isə taxta qılıncı əskik olmazmış. Döyüşlərdə başının üstündə bir gül daşıdığı üçün "Gül Baba" deyə adlandırırdılar. Bu rəvayət nəsildən-nəslə ötürülür.

Əsərləri
--------

* Miftah'ül Gayb (şeir və nəsrlər)
* Güldəstə (şeir və nəsrlər)

Gül Baba Türbəsindən Rózsadomb məhəlləsinin panoraması
* Danimarkalı Andersen tarafından 1841-ci il Gül Babanın əfsanəvi həyatı qələmə alınmışdır.
* Macar bəstəkar Jenö Huszka 1905-ci il Budapeştdə Gül Baba sinfonik opera əsərini yaradılmışdır.
* Macarıstanda 2006-cı il türklər tərəfindən Gül Baba Vəqfi qurulmuşdur.
* Macar rəssam Franz Eisenhut tərəfindən 1886-cı il Gül Baba Tablosu yaradılmışdır.

Həmçinin baxın
--------------

* Gül Baba Türbəsi
* Gül Baba (opera)
* Gül Baba Tablosu
* Gül Baba heykəli
* Gül Baba Vəqfi

Qalereya
--------

Budapeştdəki Gül Baba Türbəsindəki böyük çeşmə
Gül Baba Türbəsindəki kiçik çeşmə
Gül Baba Türbəsindəki gözətçi qalereyası
Gül Baba Türbəsi (ön tərəfdən görünüş)
Gül Baba Türbəsi (arxa tərəfdən görünüş)
Gül Baba Türbəsi və heykəli
Gül Baba Türbəsi (yuxarıdan görünüş)
Macar rəssam Franz Eisenhut tərəfindən 1886-cı ildə çəkilmiş *Gül Baba Tablosu*
Gül Baba Türbəsinin giriş qapısı qarşısında qoyulmuş Gül Baba haqqında olan yazı lövhəsi

1. 1 2 3 4  Gül Baba // Encyclopædia Britannica (ing.).
2. 1 2  Find a Grave (ing.). 1996.
Karl Şteyben. Puatye döyüşü(732)
Puatye döyüşü(732)
**Puatye döyüşü** — 4 oktyabr 732-ci ildə Əndəlüsdən Frank ərazisinə daxil olmuş Abd-ür-Rəhmanın təxminən 40 minlik qoşunu ilə Toxmaq Karlın 30 minlik firəng qoşunu arasında baş vermiş vuruşma. Karlın qoşunu cinahlarını qoruyan Klen və Vyenna çayları arasında mövqe tutmuşdu. Onun döyüş quruluşunun əsasını falanqa şəklində düzülmüş piyadalar təşkil edirdi, cinahlarında ağır silahlanmış cəngavərlər, önündə isə oxçular düzülmüşdü. Karl əlverişli şəraitdə müdafiə taktikası seçdi. Ərəblər hücuma keçdi, lakin onların yüngül süvarilərinin hücumlarını falanqa uğurla dəf edə bildi. Bundan sonra firənglərın ağır süvariləri hucuma keçdi və ərəblərin döyüş sıralarını qıraraq onların düşərgəsini ələ keçirdi. Abd-ür-Rəhman öldürüldü. Ərəblər tələsik Puatyedən geri çəkildilər. Firənglərın ağır süvariləri onları təqib edə bilmədi.

*Bu döyüşdə, ağır amma çevik olmayan Qərb süvarilərinin, qeyri-nizami çevik Şərq süvariləri arasında baş verən dəyişkən uğurlu müharibələr seriyasının əsası qoyuldu*.

Mənbə
-----

Советская военная энциклопедия Москва 1980 Военное издательство министерства обороны СССР

Qeydlər
-------

1. ↑  Маркс К. Энгельс Ф. Соч. Изд.2-е. Т 14,с.303.
**Yabanı albalı** (*lat.* Prunus fruticosa) — bitkilər aləminin gülçiçəklilər dəstəsinin gülçiçəyikimilər fəsiləsinin gavalı cinsinə aid bitki növü.

Təbii yayılması
---------------

Ukraynada, Moldaviyada, Krım və Qafqazda bitir.

Botaniki təsviri
----------------

Hazırda mədəni albalı sortları çox olduğundan yabanı albalı öz əhəmiyyətini itirmişdir. Lakin meşələrdə yabanı formalara çox təsadüf edilir.

Yabanı albalı aprel-mayda çiçəkləyir. Çiçəkləri ağ, ətirli, beşləçəkli və uzun saplaqlıdır. Bir neçə çiçək bir yerdən çətir kimi sallanır. Meyvələri iyun-iyulda yetişir. Forması yumru və ya ürək şəklindədir. Qara, sarı-qırmızı və tünd qırmızı rəngdə olur.

Yabanı albalının tərkibində şəkər, üzvi turşular, karotin, C və P vitaminləri vardır. Çəyirdəyində 30% yağ və 1%-ə qədər efir yağı vardır. Texniki məqsədlər üçün işlədilə bilər. Yarpaqlarında 250 mq% C vitamini vardır.

İstifadəsi
----------

Dadı acıtəhər və bəzən şirin olur. Şirinlər təzə halda yeyilir, eləcə də ondan kompot, şirə, ekstrakt, mürəbbə və başqa məhsullar hazırlanır. Acı gilaslar isə şərab istehsalı üçün yararlıdır. Yabanı albalı külli miqdarda qatran ifraz edir ki, bundan da parçaların boyanmasında istifadə edilir. Albalı şirəsi qidanın yaxşı həzm olunması üçün tətbiq edilir. Xalq təbabətində qəbz olmağa qarşı da istifadə olunur. Oduncağı bərk, sarı-qırmızı rəngdədir. Albalının oduncağından xarrat məmulatı, nazik budaqlarından isə qəlyan çubuqları hazırlanır. Albalı balverən və bəzək bitkisi kimi də əhəmiyyətlidir. 1 hektar çiçəkləyən albalı sahəsindən arılar 36-40 kq bal hasil edə bilirlər.

İstinadlar
----------

Həmçinin bax
------------

|  |  |
| --- | --- |
| Taksoneyniləşdirmələri | 
* Wikidata: Q164174
* Wikispecies: Prunus fruticosa
* BioLib: 39517
* BOLD: 254426
* EoL: 301149
* EPPO: PRNFR
* EUNIS: 180304
* GBIF: 3023098
* GRIN: 29899
* iNaturalist: 167459
* IPNI: 729729-1
* IRMNG: 11167201
* ITIS: 24779
* IUCN: 172146
* NCBI: 151433
* PFI: 2228
* Plant List: rjp-5896
* PLANTS: PRFR2
* POWO: urn:lsid:ipni.org:names:729729-1
* Tropicos: 27801097
* WFO: wfo-0001013852

 |
**Minarə məscidi** (*az.-əbcəd* میناره مسجیدی‎) — Qacarlar dönəmində Urmiyada Hacı Əliyarxan sifarişi ilə tikilmiş tarixi məscid.

Haqqında
--------

Minarə məscidi Qacarlar dönəmində və 19-cu əsrin sonlarında tikilib. Minarə məscidində 1908-ci ildə quruculuq işləri aparılaraq, restavrasiya edilmişdir. Bu məscid Urmunun başqa məscidləri ilə fərqli olaraq, bir uca minarəyə malik olmasına görə belə adlandırılmışdır. İndilikdə məscid Urmunun mərkəzi hissəsi olan İmam xiyabanında yerləşir.

Memarlıq xüsusiyyətləri
-----------------------

Minarə məscidi kiçik bir məscid olaraq, həyət, eyvan və hovuzu yoxdur. Bu məscid bir uca minarəsi olmaqla, günbəzsizdir. Amma damının qabarıq olmasına görə ilk baxanda günbəzli bir məscidə bənzəyir. Məscidin tikintisində işlədilən əsas materiallar kərpic, daş və ağacdır. Məscid minarəsinin hündürlüyü 22,5 metr olmaqla eni aşağıdan yuxarıya azalır. Minarənin yuxarı hissəsi kaşı ilə bəzədilmişdir. Məscidin tikintisində işlədilən kərpiclər dördbucaq şəkillidir.

Görüntülər
----------

* 
* 
* 
* 
* 
*

Xarici keçidlər
---------------

| ⛭Urmiyanın görməli yerləri |
| --- |
| Urmiya gölü  • Üç Günbəz türbəsi  • Sərdar məscidi  • Osman Yumruğu  • Minarəli məscid  • Şahı adası  • Kazım Daşı  • Göyərçinqala qəsri  • Cümə məscidi   • Urmiya qalası  • Urmiya bazarı |  |



1. 1 2 3 4 5 6 7  .
2. ↑  .
3. ↑  "Seeİran: Minarə məscidi haqqında". 2022-01-22 tarixində arxivləşdirilib. İstifadə tarixi: 2021-04-14.
4. ↑  "Nabro". 2021-04-14 tarixində orijinalından arxivləşdirilib. İstifadə tarixi: 2021-04-14.